
 18.7.2018
 BG
 Официален вестник на Европейския съюз
 L 182/16
 РЕГЛАМЕНТ ЗА ИЗПЪЛНЕНИЕ (ЕС) 2018/986 НА КОМИСИЯТА
 от 3 април 2018 година
 за изменение на Регламент за изпълнение (ЕС) 2015/504 във връзка с адаптиране на административните разпоредби за одобряването и надзора на пазара на земеделски и горски превозни средства с оглед на граничните стойности на емисиите от етап V
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (1), и по-специално член 22, параграф 4, член 25, параграфи 2, 3 и 6, член 27, параграф 1, член 33, параграф 2 и член 34, параграф 3 от него,
 като има предвид, че:
 (1)
 С Регламент за изпълнение (ЕС) 2015/504 на Комисията (2) се установяват, наред с другото, образците за определени документи, които се изготвят във връзка с одобряването и надзора на пазара на земеделски и горски превозни средства.
 (2)
 С Регламент (ЕС) 2016/1628 на Европейския парламент и на Съвета (3) се отменя Директива 97/68/ЕО на Европейския парламент и на Съвета (4) и се въвеждат нови гранични стойности на емисиите на газообразни и прахови замърсители (етап V) за двигателите с вътрешно горене за извънпътната подвижна техника.
 (3)
 В съответствие с член 19 от Регламент (ЕС) No 167/2013 граничните стойности на емисиите от етап V, определени в приложение II към Регламент (ЕС) 2016/1628, ще се прилагат също така към земеделски и горски превозни средства. Прилагането на тези гранични стойности е отложено съгласно графика по приложение III към Регламент (ЕС) 2016/1628.
 (4)
 Поради това е необходимо да се изменят образците по Регламент за изпълнение (ЕС) 2015/504, за да се адаптират съответно тези образци и да се приведат в съответствие с тези в Регламент за изпълнение (ЕС) 2017/656 на Комисията (5).
 (5)
 С оглед на прецизирането на административните изисквания следва да се внесат допълнителни минимални изменения в Регламент за изпълнение (ЕС) 2015/504, за да е възможно одобряването на електрически/електронни монтажни възли като компонент и за да се изисква по-пълна информация за одобряването на типа на трансмисията и спирачните устройства за прикачните превозни средства.
 (6)
 Мерките, предвидени в настоящия регламент, са в съответствие със становището на комитета по член 69, параграф 1 от Регламент (ЕС) No 167/2013,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2015/504 се изменя, както следва:
 1)
 вмъква се следният член 12а:
 „Член 12а
 Преходни разпоредби във връзка с двигателите
 По отношение на двигателите, получили одобряване на типа преди 1 януари 2018 г. или ако се касае за двигатели от подкатегории NRE-v-5 и NRE-c-5 — преди 1 януари 2019 г., продължават да се прилагат следните разпоредби от настоящия регламент във версията му, която е приложима към 6 август 2018 г.:
 —
 приложение I, част A,
 —
 приложение I, част Б, точка 4.2,
 —
 приложение I, част Б, точка 5, подточки 2.2.2, 2.5 — 2.5.4.2, 5.2 — 5.5 и 6. — 8.22.4.2,
 —
 приложение I,